SET พรุ่งนี้ซึมต่อ ซื้อขายเบาบางช่วงหยุดยาว
บล.ดีบีเอส วิคเคอร์ส มองแนวโน้มตลาดหุ้นไทยพรุ่งนี้ (28 ธ.ค.) คาดว่าดัชนีจะยังมีลักษณะแกว่งตัวในกรอบแคบเช่นเดียวกับวันนี้ ซึ่งเป็นเพราะนักลงทุนส่วนใหญ่เริ่มพักการลงทุนในช่วงวันหยุดยาว ทำให้ในช่วงที่เหลือของวันทำการปีนี้คงไม่คึกคัก และยังไร้ปัจจัยอื่นๆที่ต้องติดตาม พร้อมให้แนวต้าน 1,290 จุด แนวรับ 1,270 จุด
28 ธ.ค. 2558

นางสาวอาภาภรณ์ แสวงพรรค ผู้อำนวยการอาวุโสฝ่ายวิจัยหลักทรัพย์ บล.ดีบีเอส วิคเคอร์ส (ประเทศไทย) เปิดเผยถึงตลาดหุ้นไทยวันนี้ (28 ธ.ค.) ดัชนีแกว่งตัวในกรอบแคบ และมูลค่าการซื้อขายเบาบางมาก เนื่องจากเป็นช่วงวันหยุดต่อเนื่องในเทศกาลคริสต์มาสและปีใหม่ ทำให้นักลงทุนหยุดพักชั่วคราวในช่วงนี้ อีกทั้งตลาดหุ้นบางประเทศเริ่มทยอยปิดทำการไปบ้างแล้ว และยังไม่มีปัจจัยใหม่ๆที่มีนัยสำคัญเข้ามาในช่วงนี้
ส่วนตลาดหุ้นอื่นในภูมิภาคเอเชียวันนี้การเคลื่อนไหวเป็นลักษณะการแกว่งตัวในกรอบแคบเช่นเดียวกับตลาดหุ้นไทย โดยมีตลาดหุ้นบางประเทศปิดตลาดเป็นบวกและบางประเทศปิดลบเล็กน้อย อีกทั้งมีมูลค่าการซื้อขายยังไม่สูงมากนักในวันนี้
แนวโน้มตลาดหุ้นไทยในวันพรุ่งนี้ (28 ธ.ค.) คาดว่าดัชนีจะยังมีลักษณะแกว่งตัวในกรอบแคบเช่นเดียวกับวันนี้ ซึ่งเป็นเพราะนักลงทุนส่วนใหญ่เริ่มพักการลงทุนในช่วงวันหยุดยาว ทำให้ในช่วงที่เหลือของวันทำการปีนี้คงไม่คึกคัก และยังไร้ปัจจัยอื่นๆที่ต้องติดตาม พร้อมให้แนวต้าน 1,290 จุด แนวรับ 1,270 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
ADVANC ปิดที่ 154.00 บาท ลดลง 1.50 บาท
JAS ปิดที่ 3.40 บาท เพิ่มขึ้น 0.10 บาท
CPALL ปิดที่ 40.00 บาท ลดลง 0.50 บาท
KBANK ปิดที่ 152.50 บาท เพิ่มขึ้น 2.00 บาท
COM7 ปิดที่ 5.25 บาท ลดลง 0.15 บาท
ที่มา: สำนักข่าวอินโฟเควสท์